cyanic-selkie/wikianc huggingface dataset:
Երկու հեքիաթ (մուլտֆիլմ)
Սյուժե
Մուլտֆիլմն ներառում է իրկու առանձին պատմություններ, որոնց միացնում է երկու կերպարների` Նապաստակի (Գեորգի Վիցին) և Ոզնու (Յու․ Խրժանովսկի) ներկայությունը։
Խնձորը
Նապաստակն անտառում ծառի վրա խնձոր է գտնում, բայց չի կարողանում հասնել խնձորին։ Ագռավը այն պոկում է, բայց վայր է գցում։ Ոզնին խնձորը վերցնում է, բայց չի ուզում տալ ոչ մեկին։ Եվ ոչ մի կերպ վայրի կենդանիները չեն կարողանում խնձորը բաժանել իրար մեջ։ Գործը հասնում է կռվին․․․ Միայն իմաստուն արջ Միխայիլ Իվանովիչն է օգնում նրանց լուծել վեճն արդարության սկզբունքով, ինչի համար որպես պարգև նույնպես ստանում է մի կտոր խնձոր։
Օգնական փայտիկը
Ոզնին պատրաստվում է տուն գնալ, իսկ Նապաստակը որոշում է նրան ուղեկցել։ Ճանապարհի նրանք գտնում են սովորական փայտիկ, որը Ոզնին վերցնում է իր հետ։ Սկզբում Նապաստակը ծաղրում է նրան և փորձում է համոզել, թե նա ձայտիկն իզուր է վերցրել։ Սակայն ճանապարհին Նապաստակը հասկանում է, որ փայտիկն իսկապես օգնում է նրանց դժբախտության պահին. Ոզնին այն միշտ հաջողությամբ էր կիրառում։ Մուլտֆիլմի վերջում Նապաստակը շնորհակալություն է հայտնում Ոզնուն`փայտիկը վերցնելու և իրեն օգնելու համար։ Իսկ Ոզնին պատասխանում է, որ փայտիկն այստեղ կապ չունի, այն կարելի է ամենուր գտնել, իսկ ահա օգնականին, որը հենց ինքն է, դժվար է գտնել։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Լեոնիդ Ամալրիկի մուլտֆիլմեր Կատեգորիա:1962 մուլտֆիլմեր
Exmor
Exmor-ը Sony-ի տեխնոլոգիայի անվանումն է, որը օգտագործվում է որոշ CMOS ինտեգրալ սխեմաներում։ Այն կատարում է ազդանշանի անալոգա-թվային փոխակերպում և երկաստիճան աղմկաիջեցում յուրաքանչյուր CMOS սյունակին զուգահեռ։
Արտադրողը պարզաբանում է, որ Exmor R CMOS ինտեգրալ սխեման ունի մեծ լուսազգայունություն շնորհիվ այն բանի, որ նրանում կապավոր ցանցը գտնվում է ֆոտոտարրերի հետևի կողմից, այլ ոչ թե դիմացից, ինչպես մյուս արտադրողների մոտ ։ Exmor R-ը ներկայացվել Sony-ի կողմից 2008 թվականի հունիսի 11-ին և հետադարձ լուսավորման տեխնոլոգիայի առաջին սերիական իրականացումն էր աշխարհում ։ Sony-ն պնդում է, որ Exmor R-ը մոտ երկու անգամ ավելի զգայուն է, քան նորմալ է ճակատային-լուսավորված ցուցիչ։ Այս CMOS-սխեման կիրառվում է մի շարք բջջային հեռախոսներում և Sony-ի տեսախցիկներում, ինչպես նաեւ Apple's iPhone-ներում (օրինակ, 4S և 5 ), և բազմաթիվ այլ սարքերում։ Ցուցիչը, կատարված հետադարձ լուսավորման տեխնոլոգիայով, ինչպիսին է Exmor R, թույլ է տալիս սմարթֆոնի ֆոտոխցում կատարել ոչ միայն անել ավելի հստակ լուսանկարներներ նույն լուսավորության դեպքում, այլև լուսանկարել լուսավորման վատ պայմաններում։
Ի սկզբանե Exmor R-ը սահմանափակված էր փոքր սենսորներով, որոնք օգտագործվում էին սպառողական մակարդակի տեսախցիկներում, կոմպակտ ֆոտոխցիկներում և բջջային հեռախոսներում, բայց 2015 թվականի հունիսի 10-ից վաճառքում հայտնվել է Sony ILCE-7RM2 FF տեսախցիկը, որում օգտագործվում է Exmor R® CMOS-սխեմա 35,9x24,0 ֆիզիկական չափերով և 42 արդյունավետ մեգապիքսել ։
Exmor RS-ը հանդիսանում է Sony-ի ապրանքանիշը։ Տվյալ տեխնոլոգիան դարձել է Exmor շարքի հետագա զարգացումը։ Exmor RS-ի առաջին սխեման դարձել է ISX014-ը, որը ներկայացվել Sony-ի կողմից 2012 թվականի հոկտեմբերին ։ Նրանում կիրառվում է կոմպակտ չափերի և բարձր թույլատվության CMOS սենսոր։ Այն տարբերվում է HDR-ի աջակցությամբ տեսահոլովակ նկարելիս և սպիտակ փոխպիքսելի առկայությամբ, որը ապահովում է ավելի վառ պատկերներ, վատ լուսավորության պայմանում (WRGB սխեմա, ինչպես Sony-ի որոշ սմարթֆոնների էկրաններում) ։
Ծանոթագրություններ
Կատեգորիա:Լուսանկարչություն Կատեգորիա:Վիդեո Կատեգորիա:Կիսահաղորդիչներ
Բատոքրոմներ
Բատոքրոմներ (βαθύς - խոր և χρώμα -գույն), ատոմների խմբեր, որոնց ներկայությունը օրգանական ներկանյութի մոլեկուլի մեջ խորացնում է նրա գույնը՝ փոփոխելով այն անգույն–>դեղին–>նարնջագույն–>կարմիր–>մանուշակագույն–>կապույտ–>երկնագույն–>կանաչ–>սև հաջորդականությամբ։ Բատոքրոմների օրինակ է NO_2 խումբը։ Հատուկ հաջորդականությամբ գույնը փոխող ատոմական խմբերը կոչվում են հիպսոքրոմներ։
Կատեգորիա:Ֆիզիկական օրգանական քիմիա Կատեգորիա:Գույներ
Սասինորո
Սասինորո (Sassinoro), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 646 մարդ, բնակչության խտությունը կազմում է 50 մարդ/կմ²։ Զբաղեցնում է 13 կմ² մակերես տարածք։ Փոստային ինդեքս՝ 82020, հեռախոսային կոդ՝ 82020։
Ծանոթագրություններ
Կատեգորիա:Իտալիայի բնակավայրեր
Չուրչխելա
Սննդային արժեք
Գլյուկոզայի ու ֆրուկտոզայի (30-52 %), բուսական յուղերի, սպիտակուցների, օրգանական թթուների (1,1-2 %), ազոտային ու ֆենոլային նյութերի ու վիտամինների բարձր պարունակության շնորհիվ առանձնանում է բարձր սնուցող հատկություններով։
Հայտնի են չուրչխելայի Կախեթի մարզական, իմերեթական և այլ տեսակներ։
Պատրաստման եղանակ
Պատրաստում են՝ թելի վրա հավաքված ընկույզն իջեցնելով ալյուրով խտացված խաղողահյութի մեջ։
Այլ
Բացի կախեթականից՝ Վրաստանում պատրաստում են չուրչխելայի այլ տեսակներ։ Դրանց պատրաստման տեխնոլոգիաները տարբերվում են միջուկի ընտրությամբ, ջնարակում պարունակվող ալյուրի որակով, հյութի պատրաստման ռեժիմով։
Չուրչխելան վրացական ամանորյա սեղանի անփոխարինելի բաղադրիչներից է։
Ավելի հաճախ կարելի է հանդիպել Կրասնոդարի շրջանի ծովափնյա շրջաններում և Վրաստանում։
2011 թվականի սեպտեմբերին վրացական կառավարությունը ձևավորեց պատենտներ՝ չուրչխելայի և այլ ազգային սննդամթերնքերի համար ։
Գրականություն
Կատեգորիա:Վրացական խոհանոց Կատեգորիա:Ուտեստներ այբբենական կարգով Կատեգորիա:Համաշխարհային խոհանոց
Ալեքս Պրոյաս
Կյանք և կարիերա
Ծնվել է Եգիպտոսում, հույների ընտանիքում։ Երեք տարեկանից ապրել է Սիդնեյում (Ավստրալիա)։ 1982 թվականին նրա նկարահանած կարճամետրաժ ֆիլմը մրցանակների է արժանացել Սիդնեյի և Լոնդոնի փառատոններում։ 1984 թվականին թողել է քոլեջը, որպեսզի Nike, Coca-Cola, INXS և Crowded House ընկերությունների համար գովազդային հոլովակներ նկարահանի։ 1989 թվականին էկրան է բարձրացել Պրոյասի առաջին լիամետրաժ ֆիլմը` «Spirits of the Air, Gremlins of the Clouds»: Այս ֆիլմի հասույթը չնչին էր։ 1993 թվականին Պրոյասին վստահվել է «Ագռավ» մռայլ ֆիլմի նկարահանումը. ֆիլմի նկարահանումների ավարտին տեղի է ունենում ողբերգական իրադարձություն. նկարահանումների ժամանակ մահանում է Բրենդոն Լին ։ Զուգահեռաբար Պրոյասը շարունակում էր աշխատել նաև կարճամետրաժ ֆիլմերի վրա։ 1994 թվականին մի քանի մրցանակների է արժանացել նրա «Քաղաքի գաղտնիքները» մուլտֆիլմը, իսկ «Երազների գիրք»-ը հենց նույն տարում ներկայացվել է Կաննի կինոփառատոնին։ 1998 թվականին «Մութ քաղաք» մետաֆիզիկական բլոկբաստերի նկարահանումից հետո Պրոյասը վերջնականապես ճանաչվել է կինոֆանտաստիկայի վարպետ։ Ամերիկացի ազդեցիկ կինոքննադատ Ռոջեր Էբերտը «Մութ քաղաքը» ճանաչել է տարվա լավագույն ֆիլմ, իսկ The New York Times թերթը ֆիլմի մասին իր ակնարկում Պրոյասին անվանել է «սարսափ և ֆանտաստիկ ֆիլմերի քայլող հանրագիտարան» ։ 2004 թվականին էկրան է բարձրացել Պրոյասի նոր ֆանտաստիկ` «Ես ռոբոտ եմ» ֆիլմը, որը նկարահանվել է ըստ Այզեկ Ազիմովի ստեղծագործության մոտիվների։ Ֆիլմը շարունակում է պրոյասական գիծը` համատեղելով մեծ բյուջեով ֆանտաստիկ դեկորացիաները բնության մասին մետաֆիզիկական հարցերի, մարդու և մարդկության դերի վերաբերյալ ուսումնասիրությունների հետ։
Արտաքին հղումներ
Կատեգորիա:Ավստրալիացի կինոռեժիսորներ
Մարոլ լե Բաի
Մարոլ լե Բաի (Marolles-lès-Bailly), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 106 մարդ, բնակչության խտությունը` 24.09 մարդ/կմ²։ Բնակավայրը զբաղեցնում է 4.4 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 56 աշխատունակ (15-64 տարեկան) բնակիչ, որոնցից ակտիվ էին 44-ը, իսկ ոչ ակտիվները` 12։ Ակտիվության ցուցանիշը կազմում է 78,6 %։ 44 աշխատունակ մարդկանցից աշխատել է 41 անձ (22 տղամարդ և 19 կին)։ Գործազուրկ են եղել 3 անձ (2 տղամարդ և 1 կին)։ 12 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դենիս Վագներ
Դենիս Վագներ (Dennis Wagner ), գերմանացի շախմատիստ, գրոսմայստեր (2015)։
Շախմատային կարիերա
Հաջողությամբ մասնակցել է Գերմանիայի առաջնություններին․ 2012 թվականին  կիսել  է 3-6 տեղը, 2013-ին  2-8 տեղը, 2014 միանձնյա զբաղեցրել է  երկրորդ տեղը։
2015 թվականին Գերմանիայի հավաքականի կազմում մասնակցել է Եվրոպայի թիմային առաջնությանը։
2015 թվականի սկզբին մասնակցել է Ջիբրալթարի մեծ մրցաշարին և կիսել 3-11 տեղը։
2011-2013 թվականին մասնակցել է Եվրոպայի շախմատի առաջնությանը շվեյցարական մրցակարգով, և երիտասարդ շախմատիստը տեղ է զբաղեցրել միջին հորիզոնականներում։
2015 թվականին մասնակցել է շախմատի աշխարհի արագ և բլից մրցաշարերին։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Շախմատի գրոսմայստերներ Կատեգորիա:Գերմանացի շախմատիստներ
Կազալդունի
Կազալդունի (Casalduni), քաղաք Իտալիայի Կամպանիա մարզի Բենևենտո գավառում ։
Վյաչեսլավ Կովալենկո
Վյաչեսլավ Կովալենկո (Вячеслав Евгеньевич Коваленко,), ռուս դիվանագետ։
Կազալդունի
Բնակչությունը կազմում է 1602 մարդ (2001), բնակչության խտությունը կազմում է 69,08 մարդ/կմ²։ Զբաղեցնում է 23,19 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։
Վյաչեսլավ Կովալենկո
Կենսագրություն
Ավարտել է Մոսկվայի պետական համալսարանին կից Արևելյան լեզուների ինստիտուտը (1972), ԽՍՀՄ ԱԳՆ Դիվանագիտական ակադեմիայի ասպիրանտուրա (1999)։ Պատմական գիտությունների թեկնածու է։ Տիրապետում է արաբերեն, ֆրանսերեն և բելառուսերեն լեզուներին։
Կազալդունի
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Վյաչեսլավ Կովալենկո
Կենսագրություն
1972 թվականից դիվանագիտական ծառայության մեջ է։
Ծանոթագրություններ
Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Մոսկվայի պետական համալսարանի շրջանավարտներ Կատեգորիա:Պատվո շքանշանի ասպետներ (Ռուսաստան)
Տրեֆոր Կյուիզիա
Տրեֆոր Կյուիզիա (Treffort-Cuisiat), համայնք Ֆրանսիայում, Ռոն Ալպեր մարզի Էն գավառում։ Տրեֆֆոր Կյուիզյա կանտոնի պաշտոնական կենտրոնը։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01426։
Տեղադրություն
Համայնքը տեղակայված է Փարիզից 370 կմ հարավ-արևելք, Լիոն քաղաքից 70 կմ հյուսիս-արևելք, Բուրակ ան Բրես շրջանից 14 կմ դեպի հյուսիս ։
Կլիմա
Համայնքում կլիման կիսացամաքային է ՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։
Բնակչություն
Համայնքի բնակչությունը 2010 թվականին կազմում էր 2204 մարդ։
Տնտեսություն
2010 թվականի տվյալներով 1423 աշխատունակ տարիքի մարդկանցից (15-64 տարեկան) 1119-ը տնտեսապես ակտիվ էին, 304-ը անգործունակ (Ակտիվության ցուցանիշը — 78,6 %, 1999 թվականին եղել է՝ 76,6 %)։ 1164 աշխատունակ բնակիչներից 1041-ը աշխատում էին (561 տղամարդ և 480 կին), անաշխատանք էին 78-ը (34 տղամարդ և 44 կին)։ 304 անգործունակ մարդկանցից 94-ը աշակերտներ կամ ուսանողներ են, 136-ը թոշակառու, 74-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Պոնտելանդոլֆո
Պոնտելանդոլֆո (Pontelandolfo), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 518 մարդ, բնակչության խտությունը կազմում է 90 մարդ/կմ²։ Զբաղեցնում է 28 կմ² մակերես տարածք։ Փոստային ինդեքս՝ 82027, հեռախոսային կոդ՝ 0824։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Գուշտաղա
Գուշտաղա, լեռնագագաթ Հայաստանում, Դիլիջան քաղաքից հյուսիս ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Տավուշի մարզի լեռներ
Ռենատա Վիգանո
Ռենատա Վիգանո (Renata Viganò, ), իտալացի գրող, Երկրորդ համաշխարհային պատերազմի տարիներին դիմադրության շարժման մասնակից, պարտիզան։ Իտալիայի կոմունիստական կուսակցության անդամ, Վիարեջոյի մրցանակի դափնեկիր (1949)։
Կենսագրություն
Վաղ տարիքից երազել է բժիշկ դառնալ, սակայն ընտանիքի ֆինանսական դժվարությունները նրան ստիպել են թողնել միջնակարգ դպրոցն ու աշխատել ապրուստի համար։ Բոլոնյայի հիվանդանոցում աշխատել է որպես հիվանդապահ, ապա բուժքույր։ Ֆաշիստների իշխանության գալուց և ծնողների մահից հետո Ռենատան դժվարությամբ է տարել քաղաքական նոր իրավիճակը, մինչև որ հանդիպել է ընկերոջը՝ Մուսոլինիի վարչակարգի հակառակորդ, լրագրող և կոմունիստ Անտոնիո Մելուշիին, որի հետ ամուսնացել է։ Նրա  ներգործությամբ միացել է Իտալիայի կոմունիստական կուսակցությանը։
Բանաստեղծություններ գրել և հրատարակել սկսել է 12 տարեկանից ։ Համագործակցել է տարբեր թերթերի ու ամսագրերի հետ, որտեղ տպագրել են նրա բանաստեղծություններն ու պատմվածքները։ 1943 թվականի սեպտեմբերին ամուսնու և 7-ամյա որդու հետ միացել է պարտիզաններին. Գարիբալդիի անվան բրիգադում եղել է կապավոր, բուժքույր։ Տպագրվել է անլեգալ մամուլում։
Ռենատո Վիգանոն մահվանից երկու ամիս առաջ պարգևատրվել է Բոլոնյայի լրագրողական մրցանակով։
Ռ. Վիգանոյի առավել հայտնի ստեղծագործություններից է «L’Agnese va a morire» («Անիեզեն մահվան է գնում») վեպը, որը գրել է Իտալիայում մղված պարտիզանական մարտերի ազդեցությամբ։ Վեպի համար բանաստեղծուհին և արձակագրուհին պարգևատրվել է Վիարեջոյի մրցանակով (1949), որն Իտալիայի ամենահին և ամենահեղինակավոր գրական մրցանակներից մեկն է։
Վիկտոր Քոենի գործ
2014 թվականի հուլիսին Վլադիվոստոկի բնակիչ Վիկտոր Քոենը ձերբակալվել էր իր կողակցի՝ Գալինա Կոլյաձինսկայայի սպանության կասկածանքով։ 2015 թվականի օգոստոսին Վլադիվոստոկի Լենինյան շրջանային դատարանը նրան դատապարտել էր 9 տարի և 10 ամիս ազատազրկման։ Վերաքննիչ բողոքարկումից հետո դատավճիռը չեղյալ է հայտարարվել, սակայն 2016 թվականի հունիսին Քոենը կրկին մեղավոր է ճանաչվել և դատապարտվել 9 տարվա և 9 ամսվա ազատազրկման։ 2016 թվականի նոյեմբերին Պրիմորիեի երկրամասային դատարանը Քոենի գործով դատավճիռը անփոփոխ է թողել։
26-ամյա Գալինա Կոլյաձինսկայան անհետ կորել է 2011 թվականի նոյեմբերին։ Աղջկա սպանության փաստով քրեական գործը հարուցվել է միայն 2014 թվականի հունիսին, իսկ դրանից կարճ ժամանակ անց մեղադրանք է առաջադրվել Վիկտոր Քոենին, որը մեղայականով ներկայացել է կատարված հանցագործության մեջ։ Քննության վարկածով՝ կենակցուհու հետ հերթական վիճաբանությունից հետո տղամարդը սպանել է նրան, մասնատել դիակը և մնացորդները տարել անտառ, որտեղ այրել է դրանք։
Վիկտոր Քոենի գործը հասարակական լայն արձագանք է ստացել. դատապարտյալը բազմիցս հայտարարել է, որ սպանության խոստովանությունը ստացվել է Վլադիվոստոկի քրեական հետախուզության աշխատակիցների կողմից կտտանքների ազդեցության տակ։ Կոլյաձինսկայայի սպանության պատմությունը հայտնվել է ոչ միայն լրատվամիջոցների և իրավապաշտպանների ուշադրության կենտրոնում, այլ նաև տարբեր հեռուստատեսային շոուների։
Նախապատմություն
Վիկտոր Վադիմովիչ Պոլովովը (2012 թվականից՝ Քոեն) ծնվել է 1988 թվականի հուլիսի 9-ին Վլադիվոստոկում։ 2005 թվականին ավարտել է Հեռավորարևելյան պետական համալսարանի (այժմ Հեռավորարևելյան դաշնային համալսարան) վարժարանը ։
2006 թվականին Պոլովովը ծանոթացել է Գալինա Կոլյաձինսկայայի հետ։ Աղջիկը ծնվել է 1985 թվականին Դոնի Ռոստովում, իսկ Վլադիվոստոկ է տեղափոխվել իր ընտանիքի հետ 13 տարեկանում։ Դպրոցն ավարտելուց հետո սովորել է գեղարվեստի ուսումնարանում, ապա ընդունվել Հեռավորարևելյան դաշնային համալսարանի դիզայնի ֆակուլտետ։ Meduza հրատարակության լրագրող Դանիիլ Տուրովսկին նշել է, որ մայրը Գալինային նկարագրել է որպես «պայթուցիկ բնավորությամբ ստեղծագործական մարդ» ։
2011 թվականի նոյեմբերին Պոլովովն ու Կոլյադզինսկայան համատեղ բնակվել են Վլադիվոստոկի վարձակալած բնակարանում։ Ծանոթ զույգերը պատմել են երիտասարդների միջև տեղի ունեցած վիճաբանության մասին։ ոլովովը բողոքել է աղջկան՝ նրան «անհավասարակշիռ» անվանելով, իսկ 2014 թվականին հարցաքննության ժամանակ խոստովանել է, որ Գալինան ծեծել է իրեն։ Զուգահեռաբար Վիկտորը նաև ինտիմ հարաբերություններ է ունեցել Տատյանա Կրապիվինայի հետ, ում հետ ծանոթացել է 2011 թվականի ամռանը ։
Գալինա Կոլյաձինսկայի անհետացում
2011 թվականի նոյեմբերին Գալինա Կոլյաձինսկայան անհետ կորել էր։ Պոլովովի խոսքով՝ հերթական վիճաբանությունից հետո աղջիկը հավաքել է իրերն ու լքել վարձակալած բնակարանը՝ հարևանին տեղեկացնելով, որ այլևս իրեն չի տեսնի ։
Ինչպես 2014 թվականին պատմել է Վիկտոր Քոենը, մեղայականով ներկայանալով, 2011 թվականի նոյեմբերի 14-ին նա կատարել է Կոլյաձինսկայայի սպանությունը։ Տղամարդու խոսքով՝ այդ օրվա առավոտյան Գալինի հեռախոսազրույցում «վիրավորել է իրեն, գումար շորթել քաղաքից հեռանալու և նոր կյանք սկսելու համար», ինչպես նաև սպառնալիքներ է հնչեցրել «փչացնել կենակցի կյանքը» ։
Գալով վարձակալած բնակարան՝ Պոլովովը խեղդամահ է արել Կոլյաձինսկայային, որը, ըստ նրա, պառկած է եղել ալկոհոլային հարբածության վիճակում մահճակալի վրա, իսկ հետո, ցանկանալով ազատվել դիակից, գնացել է «Դոմոտեխնիկա» խանութ, որտեղ ձեռք է բերել մսաղացներ և խորովածանոց, որպեսզի մարմնի բեկորները խառնեն և տապակեն դրանք, ինչպես նաև երեք պլաստիկ դույլեր։ Մեկ այլ խանութում տղամարդը 20 սանտիմետր երկարությամբ սայրով դանակ է գնել ։
Դիակը մասնատված է եղել Պոլովովի կողմից, ինչպես հայտնել է նա հարցաքննության ժամանակ, անմիջապես բնակարանում։ Դիակը նա դրել է լոգարանից պոլիէթիլենային վարագույրների վրա դրված հատակի վրա, որից հետո դանակի և տնային գործիքների օգնությամբ անցել է մասնատման։ Մութն ընկնելուց հետո Կոլյաձինսկայի մնացորդները դուրս է բերել բնակարանից դույլերով, դրանք տեղավորել է իր մեքենայի բեռնախցիկում, դանակից և գործիքներից նա ազատվել է, իսկ սքորովարկան օգտագործվել է աճյունների ոչնչացման գործընթացում։ «Դեռ մի քանի օր անց նա գնացել է «Վարյագ» գործարանի մոտ գտնվող անտառ, այնտեղ մի քանի անվադող է հավաքել, դույլեր է հագցրել ու հրկիզել։ Երբ կրակը մարվել է, հատակները մոխիրը թափել է անտառում և հեռացել»,- գրել է Դանիել Տուրովսկին՝ հիմնվելով քրեական գործի նյութերի վրա ։
Կոլյաձինսկայայի որոնումներն ու օպերատիվ-հետախուզական միջոցառումները արդյունք չեն տվել։ 2012 թվականին Վիկտոր Պոլովովն ամուսնացել է Տատյանա Կրապիվինայի հետ և կնոջ հետ փոխել ազգանունը «Քոեն» ։
Հետաքննություն և դատ
Ռուսաստանի Դաշնության Քրեական օրենսգրքի 105-րդ հոդվածի 1-ին մասով (սպանություն) նախատեսված հանցագործության հատկանիշներով քրեական գործը Վլադիվոստոկի քննչական մարմինների կողմից հարուցվել էր 2014 թվականի հունիսին։ 2014 թվականի հուլիսի 23-ին Վիկտոր Քոենը հարցաքննության է կանչվել Վլադիվոստոկի Լենինի շրջանի քննչական բաժին։ Նույն օրը նրան ձերբակալել և տեղափոխել են քրեական հետախուզության անձի դեմ հանցագործությունների բացահայտման բաժին (ՕՐՉ-4), որտեղ, ըստ քրեական գործի նյութերի, նա մեղայականով ներկայանալ է գրել՝ խոստովանելով, որ սպանել է։ Հետագայում Քոենը բազմիցս հայտարարել է, որ խոստովանությունը կատարվել է կտտանքների ազդեցության տակ ։
Դատաքննության ընթացքում Քոենի պաշտպան Իվան Միխալևը պաշտպանության գիծը հիմնեց այն բանի վրա, որ քրեական գործում բացակայում էին ֆիզիկական որևէ հանցանշաններ, որոնք ցույց էին տալիս, որ Գալինա Կոլյաձինսկայան մահացել է, իսկ ամբաստանյալի բնակարանում և ավտոմեքենայում անցկացված փորձաքննությունները նույնպես համոզիչ արդյունք չեն տվել։ «Գալինայի մարմնի ենթադրյալ այրման վայրում մարդուն պատկանող կենսաբանական նյութերի հետքեր չեն հայտնաբերվել»,- նշել է փաստաբանը ։
2015 թվականի օգոստոսի 11-ին Վլադիվոստոկի Լենինի շրջանային դատարանը մեղավոր էր ճանաչել սպանությունը կատարելու մեջ և դատապարտվել 9 տարի 10 ամիս ազատազրկման։ Դատավճիռը բողոքարկվել է վերաքննիչ կարգով, որից հետո Պրիմորիեի երկրամասային դատարանը բեկանել է այն և ուղարկել վերանայման ։
Հասարակական հնչեղություն
Զանգվածային լրատվության մի շարք միջոցների և իրավապաշտպանների՝ Քոենի մեղքը կասկածի տակ է դրվել։ Դա պայմանավորված է նրանով, որ դատապարտյալն ինքը հայտարարել է ՕՐՉ-4-ի օպերատիվ աշխատակիցների կողմից կտտանքների մասին։ Բացի այդ, Ռուսաստանի ՆԳՆ Պրիմորսկի երկրամասի քրեական հետախուզության տվյալ ստորաբաժանումը բազմիցս հայտնվել է մամուլի ուշադրության կենտրոնում՝ կապված հանցագործությունների մեջ խոստովանություններ «կորզելու» վերաբերյալ բողոքների հետ ։
Արտաքին հղումներ
Կատեգորիա:Քրեական գործեր առանց մարմնի
Բարդող
Բարդող, Բարդուղ, Բարթուղյան լեռներ, Թակալթու, Թաքալդու, Թաքյալթի, Թաքյալթու, Տակյալտու, Տակյատլու, լեռնաճյուղ և լեռնագագաթ Հայկական պար լեռնահամակարգում։ Սկսվում է Հայկական պար լեռների Սինակ գագաթից հյուսիս-արևմուտք և ձգվում է դեպի հյուսիս-արևելք՝ մոտ 28 կմ երկարությամբ, վերջանալով համանուն սրածայր լեռնագագաթով, որի բարձրությունը 2562 մ է։ Ունի հրաբխային ծագում։ Ջրառատ է ու ծաղկավետ։ Հարուստ է կերակրի աղի պաշարներով։ Նրա ստորոտին է գտնվում Կողբի հայտնի աղհանքերը։ Հնում մտնում էր Մեծ Հայքի Այրարատ աշխարհի Ճակատք գավառի մեջ։ 1387 թվականին Լենկթեմուրի առաջին արշավանքի ժամանակ Մարտիրոս Կողբացին այս լեռան վրա ամրանալով դիմադրություն է ցույց տվել Լենկթեմուրին ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Մամբրե Վերծանող
Մամբրե Վերծանող (գրաբար՝ Մամբրէ Վերծանող, ), հայ մատենագիր, մեկնիչ, ճառախոս և թարգմանիչ։ Իրեն են վերագրում «Ճառ յարութեան Ղազարու» «Ճառ Քրիստոսի գալստեան յԵրուսաղէմ» ճառերը։
Կենսագրություն
Ստեղծագործել է 5-րդ դարի երկրորդ կեսին։ Նրա կենսագրությանը վերաբերվող տեղեկությունները սակավ են ու կցկտուր։ Ըստ ավանդական տեղեկությունների Մամբրե Վերծանողը Մովսես Խորենացու եղբայրն է, Սահակ Պարթևի և Մեսրոպ Մաշտոցի կրտսեր աշակերտներից մեկը։ Բարձրագույն կրթությունը ստացել է Ալեքսանդրիա քաղաքում։ Եղել է Բյուզանդիայում, արժանացել պատիվների։ Հետագա մատենագիրները նրան անվանել են «մեծ փիլիսոփա»։ Մամբրե Վերծանողի մատենագիտական ժառանգությունից պահպանվել է միայն չորս ճառ (որոնց բովանդակությունն առնչվում է Նոր կտակարանին) և «Դատումն քերթածաց» խորագրով մի գրվածք, որը հավանաբար մի հատված է նրա կորած քերականության մեկնությունից։ Թովմա Արծրունին (9-10 դարեր) օգտվել է նրա պատմական մի երկից, որը նույնպես չի պահպանվել։ Մամբրե Վերծանողի լեզուն հունաբան դպրոցի վաղ շրջանի հայերենն է, մեկնաբանության եղանակը՝ այլաբանական։
Մամբրե Վերծանողին նվիրված իր ուսումնասիրության մեջ Արամ վրդ. Քեշիշյանը (այժմ՝ Ն.Ս.Օ.Տ.Տ. Արամ Ա․ կաթողիկոս Մեծի Տանն Կիլիկիոյ), հեղինակի ապարած ժամանակի վերաբերյալ, զանազան կարծիքների համադրումից հետո հասել է այն եզրակացության, որ՝ ««Մամբրէ Վերածանող Ե․ դարուն 430-էն 500 թուականներուն միջեւ ապրած եւ գործած, թարգմանչաց Բ. սերունդին պատկանող հեղինակ մըն է՝ «երկրորդ փիլիսոփայս» ։
Աղբյուրներ
Կատեգորիա:Հայ պատմիչներ Կատեգորիա:Հայ մատենագիրներ Կատեգորիա:Հայ գրականության ոսկեդար Կատեգորիա:5-րդ դարի թարգմանիչներ Կատեգորիա:Հայ թարգմանիչներ Կատեգորիա:Հայ մեկնաբաններ Կատեգորիա:Հայ գրողներ
Սաուդյան Արաբիայի զինված ուժերի ներխուժումը Եմեն
Սաուդյան Արաբիայի զինված ուժերի ներխուժումը Եմեն (التدخل العسكري في اليمن), տարածաշրջանային հակամարտություն Արաբական թերակղզում՝ Եմեն պետության տարածքում, որը սկսվել է 2015 թվականի մարտի 25-ին և շարունակվում է մինչ օրս։
Հակամարտության պատճառը արաբական երկրների միջամտությունն է Եմենի ներքին քաղաքականությանը։ Սաուդյան Արաբիայի կազմած կոալիցիան, որի մեջ են մտնում նաև Պարսից ծոցի համագործակցության խորհրդի մյուս անդամները, Եգիպտոսի Արաբական Հանրապետությունը, Հորդանանը, Մարոկկոն, Սուդանը և Սենեգալը, պայքարում են Եմենի Անսար Ալլահ կազմակերպության դեմ։
Վերջիններս մեղադրում են կազմակերպությանը Իսլամական պետություն ահաբեկչական կազմակերպության հետ սերտ կապեր ունենալու մեջ։ Հակամարտությունը հրահրում են նաև մի շարք այլ պետություններ՝ մի կողմից Ամերիկայի Միացյալ Նահանգները, մյուս կողմից` Իրանի Իսլամական Հանրապետությունը։
2017 թվականին Կատարը դադարեց պատժամիջոցներ սահմանել Եմենի նկատմամբ, որն էլ հանգեցրեց տարածաշրջանային դիվանագիտական ճգնաժամի հրահրմանը։ Շուտով Եգիպտոսը, Սաուդյան Արաբիան, Մարոկկոն, Բահրեյնը, ԱՄԷ-ն և այլ պետություններ խզեցին դիվանագիտական հարաբերությունները Կատարի հետ։
Նախապատմություն
«Անսար Ալլահը» շիա մուսուլմանական ռազմատենչ խմբավորում է, որին աջակցում է Իրանի Իսլամական Հանրապետությունը։ 2014-2015 թվականներին «Անսար Ալլահը» աստիճանաբար խլեց Եմենի իշխանությունը, որն էլ Սաուդյան Արաբիայի և մի շարք արաբական պետությունների կողմից որակվեց որպես հակասահմանադրական հեղաշրջում։ 2015 թվականի մարտին միջազգայնորեն ճանաչված նախագահ Աբդ Ռաբբի Մանսուր ալ-Հադին հուսիթներից ազատագրեց Հարավային Եմենում գտնվող Ադեն քաղաքը և այն հայտարարեց, որպես ժամանակավոր մայրաքաղաք ։
Հուսիթների կողմից Եմենի նախագահական աթոռի զավթումից հետո Սաուդյան Արաբիան ռազմական ուժեր նախապատրաստեց Եմեն ներխուժելու համար ։ Ի պատասխան սրա՝ «Անսար Ալլահի» առաջնորդ Մուհամմադ Ալի ալ-Հուսին հայտարարեց, որ իր զորքերը պատրաստ են հակակշռելու Սաուդյան Արաբիայի ցանկացած ագրեսիվ քայլին և ցանկության դեպքում կհասնեն մինչև թագավորության մայրաքաղաք Ալ-Ռիադ ։
2015 թվականի մարտի 25-ին Սաուդյան Արաբիայի արտաքին գործերի նախարարությունը արաբական դաշնակից մյուս երկրների ղեկավարներին խնդրեց օժանդակել իր բանակին՝ Եմենում սկիզբ առաջ աղետը կանխելու և այն երկրի սահմաններից դուրս չթողնելու համար ։ Այս հայտարարությունից հետո տաս երկրներ իրենց պատրաստակամությունն են հայտնել Եմեն ներխուժելու համար ։ Մինչ հայտարարություն տարածելը՝ Սաուդյան Արաբիան արդեն նախապատրաստել էր 150 հազարանոց բանակ` Եմենում պատերազմական գործողություններ վարելու նպատակով։ Շուտով Սաուդյան Արաբիային իրենց ռազմաօդային օգնությունն առաջարկեցին Արաբական Միացյալ Էմիրությունները, Քուվեյթը, Բահրեյնը, Կատարը և Հորդանանը։ Ծովում մենամարտելու համար Եմենի դեմ դուրս եկան Եգիպտոսի Արաբական Հանրապետության և Պակիստանի ռազմածովային ուժերը ։ Նախքան այս դեպքերը՝ Եգիպտոսն ուներ իր զինվորական կորպուսը Եմենի տարածքում։ Ցամաքից հարձակում գործելու նպատակով մարտի կեսերին Եմեն ժամանեցին Եգիպտոսի, Պակիստանի, Հորդանանի և Սուդանի զինված ուժերը։
Հակաեմենական ռազմարշավին մասնակցում էին նաև Եգիպտոսի, Մարոկկոյի, Հորդանանի, Սուդանի, Քուվեյթի, Արաբական Միացյալ Էմիրությունների, Կատարի և Բահրեյնի օդային ուժերը։ Միայն Սաուդյան Արաբիայի օդուժը կազմված էր 100 ռազմական ինքնաթիռից՝ այդ թվում և ամերիկյան արտադրության F-16 բազմաֆունկցիոնալ կործանիչներից։
«Վճռական փոթորիկ» ռազմագործողություն
2015 թվականի մարտի 25-ին՝ երեկոյան, Սաուդյան Արաբիայի զինված ուժերը ներխուժել են Եմենի տարածք։ Առաջին ռումբն արձակվել է Սանաայի օդային բազայի ուղղությամբ, որն էլ հիմնովին ոչնչացրել է Եմենի Հանրապետության ՀՕՊ համակարգերը։ Կեսգիշերին Սաուդյան Արաբիայի թագավոր Սալման Բին Աբդուլ Ազիզ ալ-Սաուդը մարտի 26-ին հրամայեց մարտեր սկսել ընդեեմ Եմենի ռազմաօդային ուժերի ։ Մարտի 26-ին Սաուդյան Արաբիայի ռազմաօդային ուժերը, որը կազմված էր ավելի քան 100 ռազմական ինքնաթիռից, ներխուժեց Եմենի օդային տարածք՝ հարձակվելով վերջինիս ավիաբազաների վրա։ Լրջորեն վնասվեց Եմենի մայրաքաղաք Սանաան և ռազմավարական կարևոր նշանակություն ունեցող Հութիս քաղաքը ։
Այսպիսով, Եմենի տարածքում սկսվեցին լայնածավալ ռազմական գործողություններ՝ օդանավերի, ծանր հրետանու և ռազմածովային նավատորմի մասնակցությամբ։ Ապրիլի 21-ին Սաուդյան Արաբիայի ազգային հեռուստաընկերությունը Եմենի նախկին նախագահին (միջազգայնորեն ընդունված է, որպես Եմենի միակ նախագահ) առաջարկեց դաշինքի մեջ մտնել Սաուդյան Արաբիայի հետ՝ երկիրն ազատագրելու համար։ Նույն օրը Սաուդյան Արաբիան հայտարարել է նաև, որ ոչնչացրել է «Անսար Ալլահի» կողմից օգտագործված բալիստիկ զենքերը։ Ըստ երկրի թագավորի՝ իր ղեկավարած երկիրը Եմենում պատերազմելով նպատակ ունի զերծ մնալ շիա իսլամի տարածումից և բացառել հետագա ահաբեկչական հարձակումները տարածաշրջանում ։
«Հույսի վերածնունդ» ռազմագործողություն
Ապրիլի 22-ին Սաուդյան Արաբիայի ռազմաօդային ուժերը՝ դաշնակից արաբական երկրների ավիացիայի հետ համատեղ նոր հարձակում է գործում՝ հերթական անգամ ներխուժելով Եմենի օդային տարածք։ Շուտով արաբական կոալիցիան սկսեց եմենական Սանաա և Տայիզ քաղաքների ռմբակոծությունը։ Շատ չանցած ռազմական ավիացին ձեռնամուխ եղավ նաև Ադեն քաղաքի ռմբակոծությանը ։ Ապրիլի 23-ին և դրան հաջորդած օրերին Սաուդյան Արաբիայի օդուժը զանգվածային օդային հարվածներ հասցրեց Եմենի արևմուտքում գտնվող Իբբ մուհաֆազայի բնակավայրերին՝ այդ թվում և բնակելի տներին։ Դրան հաջորդեցին նաև սահմանամերձ Սաադա մուհաֆազայի հրետակոծությունները ։
«Հույսի վերածնունդ» ռազմագործողության ժամանակ Սաուդյան Արաբիայի հարվածներից տուժեցին ոչ միայն ստրատեգիական կարևորության ռազմաբազաներ, այլև բնակելի տներ, հինգ դպրոցներ և գրասենյակային շենքեր։ Օդային պատերազմին զուգընթաց նույն ժամանակահատվածում Եգիպտոսի ռազմածովային ուժերը կրակ էին բացում Եմենի ծովափնյա բնակավայրերի վրա։ Ռազմածովային պատերազմի արդյունքներն առավել ճանր եղան Ադեն նավահանգստային քաղաքի համար ։ Մարտի 24-ի երեկոյան սաուդարաբական ուժերը հրդեհում են երկրի հարավային մայրաքաղաքի ծայրամասում գտնվող Ալ-Մեդինայի և Սուլբան ալ-Խոդր ճամբարները։ Շուտով Եմենի գործող իշխանությունները Սաադա հյուսիսային գավառը հայտարարում են «աղետի գոտի»։ Այս հանգամանքը պայմանավորված է գավառի բնակավայրի շարունակական ռմբակոծություններով։ Ըստ տեղական ինքնակառավարման մարմինների՝ վերջին օրերին Եմենի զինված ուժերի ընդհանուր զոհերի քանակը կազմել է շուրջ 250 քաղաք բնակիչ, որոնց մեծ մասը եղել են կանայք և երեխաներ ։
Քաղաքական նման լարված իրավիճակում Աբդ Ռաբբի Մանսուր Հադին դիմում է փախուստի՝ հաստատվելով երկրի սահմաններից դուրս ։
Պատերազմական գործողությունների վերսկսում
Մայիսի 5-ին Եմենում պատերազմական գործողությունները վերսկսվեցին։ Դա պայմանավորված էր նրանով, որ նախկին նախագահի կողմնակիցները վերահսկողություն էին սահմանել Ադենի օդանավակայանի վրա։ Օդանավակայանի վրա հարձակմանը հաջորդել են զանգվածային օդային ռմբակոծությունները։ Գրեթե անմիջապես հետո տեղի է ունեցել ալ-Հուսի ուժերի հակահարձակումը։ Մայիսի 6-ին Ադեն քաղաքի մեծ մասը գտնվում էր շիա կազմակերպության իշխանության տակ։ Նրանք վերահսկողությունը տարածվում էր նախագահական պալատի և ազգային հեռուստաընկերության վրա։ Թեժ մարտերից հետո Ադենի օդանավակայանն անցել է ձեռքից ձեռք։
Սեպտեմբերի 4-ին տեղի ունեցած հրթիռային հարձակման ժամանակ ապստամբներին հաջողվել է ոչնչացնել Մարիբի մուհաֆազայում գտնվող Արաբական Միացյալ Էմիրությունների գլխավոր ռազմական հենակետը։ 2016 թվականի հունիսի 3-ին Միավորված Ազգերի Կազմակերպության քարտուղար Բան Կի Մունը Սաուդյան Արաբիայի ստեղծած կոալիցիան գրանցել է երեխաների իրավունքների կոնվենցիան խախտած կազմակերպությունների սև ցուցակում, քանի որ Եմենի պատերազմի ընթացքում սպանվել են նաև բազմաթիվ երեխաներ ։ Հունիսի 10-ին ՄԱԿ-ի գլխավոր քարտուղարը դուրս է բերել Սաուդյան Արաբիան և դաշնակից երկրները իրավախախտ կազմակերպությունների «սև ցուցակից»։ Սակայն այս որոշումը կայացնելուց հետո իր խոսքը հավելել է հետևայլ կերպ․ «Դա ամենադժվար և ցավոտ որոշումներից մեկն էր, որ ես երբևէ կայացրել եմ»։ Հաշվի առնելով այն հանգամանքը, որ պատերազմող կողմերի բոլոր երկրները եղել են ՄԱԿ-ի անդամ, խաղաղապահ այս կազմակերպությունն իրեն իրավունք է վերապահել միջամտելու Եմենում տեղի ունեցած իրադարձություններին։ ՄԱԿ-ի միջնորդությամբ նախկին կառավարությունը վերդարձավ Եմեն, սակայն կարողացավ իշխել ոչ ավելի քան երկու ամիս։ Մեծ կորուստներ կրած «Անսար Ալլահի» և նմանատիպ այլ հեղափոխական կազմակերպությունների գործունեությունն արգելվեց երկրում։ Սա ՄԱԿ-ի առաքելության առաջին շրջափուլն էր։ Երկրորդ փուլով երկրի անվտանգության ապահովման համար ստեղծվեց ռազմական կոմիտե, որի անդամ դարձան պատերազմական գործողություններին չմասնակցած անձինք։ Երրորդ փուլն իրենից ներկայացնում էր պատերազմի հետևանքով հիմնովին ավերված պետության վերականգնումը։Հունիսի 16-ին Արաբական Միացյալ Էմիրությունները հայտարարեց իր զորքերի դուրս բերումը Եմենի տարածքից։ Օգոստոսի 6-ին Սանաայում հիմնադրվեց Եմենի գերագույն քաղխորհուրդը։ Մեկ ամիս տևած հրադադարից հետո օգոստոսի 8-ին Եմենում վերսկսվեցին ռազմական գործողությունները։ Մեկ օրվա ընթացքում երկրի տարածքում զոհվեց 14 խաղաղ բնակիչ, տասնյակ անձինք վիրավորվեցին։ Հրետանայաին ռմբակոծությունների պատճառով փակվեց օդանավայականը։ Շուտով Սաուդյան Արաբիայի զինված ուժերը հարվածեցին սննդի արտադրության գործարանին։ Օգոստոսի 9-ի վաղ առավոտյան ռազմական գործողությունները նոր թափ ստացան։ Աճեց հարձակումների ինտենսիվությունը ։
Օգոստոսի 20-ին տեղի ունեցած օդային հարվածների պատճառով զոհվեց 2 մարդ, կար 9 վիրավոր։ Դրան հաջորդած շաբաթվա ընթացքում հակամարտող կողմերի զոհերի քանակը փոքր-ինչ նվազդեց, իսկ օգոստոսի 26-ին այն կազմեց 11 մարդ։ Սաուդյան Արաբիայի ավիացիայի հարվածների հետևանքները չափազանց ծանր եղան հոկտեմբերի 8-ին։ Այդ օրը հակառակորդի ուժերը կրակ բացեցին սգո արարողության ժամանակ, որի արդյունքում զոհերի թիվը հասավ 213 մարդ։ Գործող իշխանությունները խիստ դատապարտել են Սաուդյան Արաբիայի այս քայլը, վերջինիս կառավարության անդամներին անվանելով ագրեսոր։ Պատերազմական գործողություններին զուգընթաց հոկտեմբերի 29-ին Եմենում տեղի է ունեցել ահաբեկչական հարձակում, որի մեջ մեղադրվել է Իսլամական պետությունը։ Ահաբեկչության հետևանքով զոհվել է առնվազն 18 խաղաղ բնակիչ։ Եվս 18 քաղաքացիական անձինք զոհվել են դեկտեմբերի 24-ին։
2017 թվականի հունվարի 14-ին Իրանի Իսլամական Հանրապետության լրատվական կազմակերպությունները հեռարձակեցին Եմենի կառավարության խնդրանքը, որով վերջիններս օգնություն էին ակնկալում Եգիպտոսից և Ռուսաստանի Դաշնությունից։ Եմենի զինված ուժերը խնդրում էին իրենց տրամադրել ռազմական օդանավեր՝ ահաբեկիչների դեմ պայքարելու համար ։
Հունվարի 30-ին մահապարտ-ահաբեկիչներով լի երեք նավակներ հարձակում են գործել Ալ-Հոդեդահ քաղաքի ողջ երկայնքով մեկ։ Երկու ֆրեգատի անձնակազմը զոհվել է, ևս երեքը վիրավորվել։ Փետրվարի 10-ին Սաուդյան Արաբիային պատկանող «Tavasul» կայքը հաղորդել է, որ արաբական դաշինքը պատրաստվում է ռմբակոծել Եմենի գլխավոր ռազմաբազան։ Դրանից հետո ապստամբները պատրաստվել են հրթիռահրետանային նոր հարձակումներին դիմադրելուն։ Ըստ պաշտոնական Սանաայի տարածած տվյալների՝ սպանվել են 40 սպաներ։ Ոչնչացվել են 3 հրթիռ և 4 տանկ։
Ալեքսանդր II-ի հուշարձան (Դոնի Ռոստով)
Ալեքսանդր II-ի հուշարձան (Памятник Александру II), 1890 թվականին Ռուսաստանի Դոնի Ռոստով քաղաքի Սոբորնայա հրապարակում կանգնեցված հուշարձան։ Հուշարձանի հեղինակն է քանդակագործ Միխայիլ Միկեշինը։ Հուշարձանը քանդվել է 1924 թվականին ։
Պատմություն
Որպես հուշարձանը տեղադրելու վայր դիտարկվել է երկու տարբերակ՝ Բոլշայա Սադովայա փողոցը քաղաքային զբոսայգու մուտքի մոտ և Սոբորնայա հրապարակը Սուրբ Աստվածածնի տաճարի մոտ։ Քանի որ կայսրը պատկերված էր երկնքին նայող աղոթողի դիրքով, ընտրությունը կատարվեց Սոբորնայա հրապարակի օգտին։ Բացի այդ, կայսրի ծննդյան տարեդարձերին և անվանակոչության օրերին Սոբորնայա հրապարակում էին անցկացվում զորահանդեսները ։
Խորհրդային իշխանության հաստատումից հետո հուշարձանը ծածկվել է կարմիր ներկված տախտակային արկղով, որի գագաթին տեղադրվել է հնգաթև աստղ։ 1924 թվականի մարտի 27-ի շաբաթօրյակի ընթացքում հուշարձանը տրակտորի օգնությամբ նետվել է պատվանդանից։ Հետագայում քանդակը վերաձուլվել է «Կրասնի Ակսայ» գործարանում ։
Վերակառուցումից հետո ռոստովցիներից շատերն արտահայտվում էին նույն տեղում Ալեքսանդր II-ի հուշարձանը վերականգնելու օգտին։ Սակայն 1999 թվականին Դոնի Ռոստովի վարչակազմի նախաձեռնությամբ այնտեղ տեղադրվեց Սուրբ Դիմիտրի Ռոստովցու հուշարձանը այստեղ (քանդակագործ՝ Վ. Գ. Բելյակով, ճարտարապետ՝ Ն. Ֆ. Գմիրյա) ։
Նկարագրություն
Հուշարձանի ընդհանուր բարձրությունը եղել է 4,5 սաժեն։ Բրոնզե քանդակի բարձրությունը 7 արշին էր։ Կայսրը պատկերված էր ամբողջ հասակով։ Նրա պատմուճանն իջնում էր պատվանդանի վրա։ Ալեքսանդր II-ի աջ ձեռքում գայիսոն էր, նրա հայացքն ուղղված էր երկնքին։ Պատվանդանի դիմերեսին պետական զինանշանն էր, իսկ նրա վերևում՝ Ալեքսանդր II-ի անվան սկզբնատառերը, որոնք միահյուսված էին տատասկով և դափնիով։ Ներքևում մետաղական տախտակ էր հին սլավոներեն մակագրությամբ. «Կայսր Ալեքսանդր II-ին՝ Դոնի Ռոստովի երախտապարտ քաղաքացիներից»։ Պատվանդանի ձախ կողմում արված էր հետևյալ մակագրությունը. «Ծնվել է 1818 թվականի ապրիլի 17-ին», աջից՝ «Հոգին ավանդել է 1881 թվականի մարտի 1-ին»։ Պատվանդանի հետնամասում Ռոստովի զինանշանն էր։ Հուշարձանը շրջապատող քառակուսի հարթակի անկյուններում տեղադրված էին աշտանակներ, որոնցից յուրաքանչյուրն ուներ երեք լապտեր։ Հուշարձանի զբաղեցրած տարածքը շրջապատված էր թուջե ցանկապատով ։
Հուշարձանի հեղինակն էր քանդակագործ Միխայիլ Միկեշինը։ Պատվանդանը պատրաստվել էր իտալացի Ս. Ա. Տոնիտոյի ռոստովյան ընկերությունում ։ Հուշարձանի բոլոր մետաղական մասերը (քանդակ, թուջե ցանկապատ, լապտերներ) պատրաստվել էին Սանկտ Պետերբուրգի տարբեր գործարաններում ու ֆաբրիկաներում։ Այսպես, քանդակը ձուլվել էր Ն. Շտանգեի բրոնզի գործարանում, իսկ ցանկապատն ու լապտերները պատրաստվել էին Ն. Ֆ. Սան Գալիի գործարանում ։
Արտաքին հղումներ
Կատեգորիա:Դոնի Ռոստովի հուշարձաններ Կատեգորիա:Հուշարձաններ այբբենական կարգով Կատեգորիա:1890 հիմնադրումներ Կատեգորիա:Քանդված հուշարձաններ
Իլգազի լեռնաշղթա
Աշխարհագրություն
Սև ծովի արևմտյան հատվածում կան երեք լեռնաշղթաներ, որոնք զուգահեռաբար ձգվում են Սև ծովի հետ։ Իլգազի լեռները կազմում են լեռնահամակարգի արևելյան հատվածը և ափագծից միջինում գտնվում են 100 կիլոմետր հեռավորության վրա։ Լեռների հյուսիսային հատվածում գտնվում է Քասթամոնուի մարզը, իսկ հարավային հատվածում՝ Չանքըրըի մարզը։ Լեռնահամակարգի ընդհանուր ձգվածությունը արևմուտքից արևելք կազմում է 150 կիլոմետր, իսկ լայնությունը՝ մոտ 30 կիլոմետր։ Լեռնահամակարգը Սև ծովը կապում է Կենտրոնական Անատոլիայի հետ։ Լեռնաշղթայի ամենաբարձր գագաթի հարաբերական բարձրությունը կազմում է 2587 մետր ։ Լեռնաշղթայի հյուսիսային հատվածը պատված է խիտ անտառներով։ Լեռնաշղթայի էկոհամակարգը գտնվում է պետության պաշտպանության ներքո ։
Գրականություն
Չանքըրըի մարզ
Կատեգորիա:Թուրքիայի լեռնաշղթաներ Կատեգորիա:Թուրքիայի ազգային այգիներ
ჱ
ჱ (հե, եյ, երբեմն նաև կոչվում է «է-ութերորդ»), վրացական այբուբենի տառ, որն այժմ չի օգտագործվում ժամանակակից վրացական այբուբենում։ Նախկին այբուբենում 8-րդն է եղել, թվային արժեքը՝ 8։ Այստեղից էլ եկել է նրա «է-ութերորդ» անվանումը։ Հին վրացերենում օգտագործվել է «ეჲ» համադրությամբ, ինչպես օրինակ՝
Իլյա Ճավճավաձեն և նրա դաշնակիցները 19-րդ դարում այս տառը հանել են վրացական այբուբենից։
Լա Ռոշժիրոն
Լա Ռոշժիրոն (La Rochegiron, La Ròchagiron), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպերի գավառում։ Մտնում է Բանոն կանտոնի կազմի մեջ։ Համայնքի շրջանը՝ Ֆորկալկե։
Սան Լեուչո դել Սանիո
Սան Լեուչո դել Սանիո (San Leucio del Sannio), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 3158 մարդ, բնակչության խտությունը կազմում է 351 մարդ/կմ²։ Զբաղեցնում է 9 կմ² մակերես տարածք։ Փոստային ինդեքս՝ 82010, հեռախոսային կոդ՝ 0824։
Լա Ռոշժիրոն
Համայնքի INSEE կոդ՝ 04169։
Սան Լեուչո դել Սանիո
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լա Ռոշժիրոն
Բնակչություն
Համայնքի բնակչությունը 2008 թվականին կազմում էր 108 մարդ։
Արտաքին հղումներ
Կատեգորիա:Ֆրանսիայի համայնքներ
Մարոլ սու Լինիեռ
Մարոլ սու Լինիեռ (Marolles-sous-Lignières), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 315 մարդ, բնակչության խտությունը` 20.83 մարդ/կմ²։ Բնակավայրը զբաղեցնում է 15.12 կմ² տարածք։
Աշխարհագրություն
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 120 կմ հարավ, Տրուա քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 211 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 56։ Ակտիվության ցուցանիշը կազմում է 73,5 %։ 155 աշխատունակ մարդկանցից աշխատել է 139 անձ (84 տղամարդ և 55 կին)։ Գործազուրկ են եղել 16 անձ (8 տղամարդ և 8 կին)։ 56 անաշխատունակներից 10-ը եղել են աշակերտներ կամ ուսանողներ, 26-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալեքսանդր II-ի հուշարձան (այլ կիրառումներ)
Ռուսաստանի կայսր Ալեքսանդր II-ի հուշարձանների մասին կան հետևյալ հոդվածները.
Քենթերվիլյան ուրվականը (մուլտֆիլմ)
«Քենթերվիլյան ուրվականը» («Кентервильское привидение»), նկարված մուլտֆիլմ՝ ստեղծված Վալենտինա և Զինաիդա Բրումբերգների կողմից Օսկար Ուայլդի համանուն նովելի հիման վրա։
Սյուժե
Ամերիկացիների ընտանիքը տեղափոխվում է նոր գնված Քենթերվիլյան ամրոցն Անգլիայում, որն ավելի քան 300 տարեկան է։ Պարզվում է, որ այդ ամրոցում ապրում է ուրվական՝ սըր Սայմոն Քենթերվիլի հոգին։ Սակայն նոր պրագմատիկ տանտերերը չեն վախենում նրանից, իսկ նրանց երեխաները՝ երկվորյակ եղբայրները, ընդհակառակը, ամեն կերպ ծաղրում են ուրվականին, որն ինքն է սկսում վախենալ նրանցից։
Փոքրիկ Վիրջինիան՝ ամերիկացիների դուստրը, ուրվականին օգնում է ազատություն ստանալ՝ խղճալով նրան և դրանով իսկ կատարելով հնագույն կանխագուշակությունը. «Եթե պատանի մաքուր հոգին խղճա նրան, նա կկարողանա հեռանալ ամրոցից և ձեռք բերել հանգստություն»։
Ստեղծման պատմություն
«Քենթերվելյան ուրվականը» մուլտֆիլմում օգտագործվել է «ողողում» («размывка») կիսաթափանցիկ լցվածքի մեթոդը՝ որպես տեխնոլոգիական նորարարություն նկարված մուլտիպլիկացիայի բնագավաում պատկերը ցելյուլոիդի վրա անցկացնելու բազմաթիվ մեթոդների շարքում ։
«Ես գնում էի գրադարաններ, ջանում էի, որ ամրոցը համապատասխաներ և՛ ժամանակին, և՛ երկրի ոգուն։ Իսկ հենց ուրվականը մենք որոշեցինք ստեղծել ոչ թե սարսափելի, այլ ծիծաղելի։ Նա տանջվում է, տառապում, ոչ մի դավ նրա մոտ չի ստացվում»։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1970 մուլտֆիլմեր Կատեգորիա:Վալենտինա և Զինաիդա Բրումբերգների մուլտֆիլմեր
Լարդիե
Լարդիե (Lardiers, Lardièrs), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Սենտ Էտեն լեզ Օրգ կանտոնի կազմի մեջ։ Կոմունայի շրջանը՝ Ֆորկալկե։
Համայնքի INSEE կոդ՝ 04101։
Տնտեսություն
2007 թվականի տվյալներով 73 աշխատունակ տարիքի մարդկանցից (15-64 տարեկան) 50-ը տնտեսապես ակտիվ էին, 23-ը անգործ (ակտիվության ցուցանիշը 68,5 %, 1999 թվականին եղել է՝ 72,8 %)։ 50 աշխատունակ բնակիչներից 44-ը աշխատում էին (24 տղամարդ և 20 կին), անաշխատանք էին 6-ը (3 տղամարդ և 3 կին)։ 23 անգործ մարդկանցից 4-ը աշակերտներ կամ ուսանողներ են, 9-ը թոշակառու, 10-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Կառլոս Ալբերտո Տոռես
Կառլոս Ալբերտո Տոռես, առավել հայտնի է Երրորդ թիմի ավագ անունով (Carlos Alberto Torres, ), բրազիլացի ֆուտբոլիստ, կենտրոնական պաշտպան, 1970 թվականին Բրազիլիայի հավաքականի կազմում եղել է թիմի ավագը և դարձել է աշխարհի չեմպիոն, ընդգրկվել է 20-րդ դարի աշխարհի   խորհրդանշական հավաքականի կազմում ։ 1970 թվականի առաջնության եզրափակիչ խաղի ժամանակ  Պելեի փոխանցումից հետո դարձել է գոլի հեղինակ։  Որոշ մասնագետների կարծիքով  Կառլոս Ալբերտոյի այդ գոլը համարվում է 20-րդ դարի լավագույն գոլը  ։
Կենսագրություն
Կառլոս Ալբերտո Տոռեսը ծնվել է Ռիո դե Ժանեյրոյում, որտեղ էլ սկսել է զբաղվել ֆուտբոլով։ 19 տարեկանում նա պայմանագիր է կնքել «Ֆլումինենսե» հետ և հենց առաջին մրցաշրջանում ցուցադրել է գերազանց խաղ։ Չնայած այն հանգամանքին, որ Կառլոս Ալբերտոն եղել է եզրային պաշտպան, բայց նա մեծ դեր է ունեցել թիմի գրոհների կազմակերպման ժամանակ։
Ավարտելով Բրազիլիայի հավաքականի կազմում իր խաղերը, 1977-1981 թվականներին նա ավարտել է իր ֆուտբոլային կարիերան  «Նյու Յորք Կոսմոս» ակումբում։
Կարիերայի ավարտից հետո նա զբաղվել է մարզչական աշխատանքներով։ Եղել է «Ֆլամենգոյի», «Կորինթիանսի», «Բոտաֆոգոյի» մարզիչը։
Կառլոս Ալբերտո Տոռեսը զբաղվել է նաև քաղաքականությամբ։ 1989- 1993 թվականներին եղել է Ռիո դե Ժանեյրո քաղաքի Դեմոկրատական աշխատանքային  կուսակցության   փոխնախագահն ու առաջին քարտուղարը։
Կառլոս Ալբերտո Տոռեսի որդին Կառլոս Ալեշանդրե Տոռեսը նույնպես եղել է ֆուտբոլիստ։ 1985—2001  թվականներին  հանդես է եկել «Ֆլումինենսեյում»,  «Վասկո դա Գամայում», Նագոյայի Գրամպուս թիմերում։ 1992 թվականին մեկ խաղ է անցկացրել Բրազիլիայի ազգային հավաքականում։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Սանտոսի ֆուտբոլիստներ Կատեգորիա:Ֆլումինենսեի ֆուտբոլիստներ Կատեգորիա:Ֆլամենգոյի ֆուտբոլիստներ Կատեգորիա:Բրազիլացի ֆուտբոլային մարզիչներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:ՖԻՖԱ 100 Կատեգորիա:Ֆուտբոլի պաշտպաններ
Լորեյն Թուսեն
Լորեյն Թուսեն (Lorraine Toussaint, ), ամերիկացի դերասանուհի, որն առավել հայտնի է Lifetime-ի «Այժմ ցանկացած օր» սերիալում (1998-2002) խաղացած իր Ռենե Ջեքսոն դերի շնորհիվ։ Թուսենը կանոնավոր դերեր է ունեցել նաև «Ջորդանի հետաքննությունը» (2002-2003) և «Փրկեք Գրեյսին» (2007-2010) սերիալներում, իսկ 2012 թվականին Ավա Դյուվերնեյի «Կես ճանապարհին ոչ մի տեղ» կինոֆիլմում խաղացած դերի համար առաջադրվել է «Անկախ ոգի» մրցանակի։ 2014 թվականին Թուսենը Netflix-ի «Նարնջագույնը նոր սևն է» սերիալի երկրորդ եթերաշրջանում խաղացել է հիմնական չարագործի՝ Իվոն «Վի» Պարկերի դերը, որը նրան բերել է քննադատների համակրանքը։ Հետո Թուսենը նկարահանվել է Դյուվերնեյի ևս մեկ ֆիլմում՝ «Սելմա»-ում՝ խաղալով իրավապաշտպանուհի Ամելի Բոյնթոնի դերը։
Կյանք և կարիերա
Լորեյն Թուսենը ծնվել է Տրինիդադ կղզում, բայց 10 տարեկան հասակում մոր հետ տեղափոխվել է Բրուքլին ։ 1978 թվականին գեղարվեստի բակալավրի աստիճանով ավարտել է High School of Performing Arts-ը, իսկ հետո ընդունվել է Ջուլիարդի դպրոց, որտեղ նրա համադասարանցին եղել է Պենի Ջոնսոնը ։
Թուսենն առավել հայտնի է երկու կանանց (սպիտակամորթ տնային տնտեսուհի Մերի Էլիզաբեթ Սիմսի, որի դերը խաղացել է Էնի Փոթսը, և աֆրո-ամերիկացի փաստաբան Ռենե Ջեքսոնի, որի դերը խաղացել է Թուսենը) ընկերության մասին պատմող «Այժմ ցանկացած օր» հեռուստասերիալում խաղացած իր դերերով։ Սերիալում նաև պատկերված է հավասար իրավունքների համար պայքարը և խտրականության վերացումը, որին ակտիվ մասնակցել է Ռենեի հայրը։ Նա սերիալում նկարահանվել է նրա հեռարձակման ողջ եթերաշրջանի ընթացքում (1998-2002)։ Նաև նկարահանվել է «Ջորդանի հետաքննությունը» (2002-2003) և «Փրկեք Գրեյսին» (2007-2010) սերիալներում։ Բացի դրանից, նա պարբերաբար հայտնվել է «Օրենք և կարգ», «C.S.I.: Հանցագործության վայրը» և «Տգեղ աղջիկ» սերիալներում։
2012 թվականին Լորեյն Թուսենը Ավա Դյուվերնեյի «Կես ճանապարհին ոչ մի տեղ» կինոֆիլմում խաղացած երկրորդ պլանի լավագույն կանացի դերի համար առաջադրվել է «Անկախ ոգի» մրցանակի և արժանացել է հենց Էլֆրի Վուդարդի գովասանքին ։ 2013 թվականին Թուսենը նկարահանվել է «Մարմնի հետաքննություն» սերիալի երրորդ եթերաշրջանի չարագործի դերում, իսկ հետո «Ֆոսթերներ» սերիալում սկսել է խաղալ հերոսուհի երի Սոմի իշխող մոր դերը ։ «Այժմ ցանկացած օր» սերիալի ավարտից տասներեք տարի անց շոուի ժամանակ նա էկրանում վերամիավորվել է Էնի Փոթսի հետ։
2014 թվականին Թուսենը Netflix-ի «Նարնջագույնը նոր սևն է» սերիալում կատարել է Իվոն «Վի» Պարկերի դերը ։ Երկրորդ եթերաշրջանում խաղացած անհաշտ ախոյանի դերի համար ստացել է քննադատների գովասանքը   ։ Նույն թվականին Ավա Դյուվերնեյի «Սելմա» պատմական դրամայում հրավիրվել է կատարելու Ամելի Բոյնթոնի (Ալաբամայում առաջին աֆրոամերիկացի կինը, որը քվեարկվել է կոնգրեսում) դերը  ։ Շուտով նա հրավիրվել է ABC-ի «Հավերժություն» սերիալի գլխավոր դերերից մեկը կատարելու համար ։ Սերիալը փակվել է 2015 թվականի մայիսին՝ առաջին եթերաշրջանից հետո։
2015 թվականին Թուսենը «Նարնջագույնը նոր սևն է» սերիալում խաղացած դերի համար շահել է «ԱՄՆ դերասանների գիլդիա» և «Հեռուստատեսության քննադատների ընտրություն» (դրամատիկ սերիալում երկրորդ պլանի լավագույն կանացի դերի համար) մրցանակները ։ Նույն թվականին «Փախուստ դեպի կղզի» ռոմանտիկ դրամայում խաղացել է իր առաջին նշանավոր կինոդերը։ Ֆիլմում խաղացել է սենատորի ծերացող որբևայրու դերը, որը երիտասարդ տղամարդու հետ սկսում է կուրորտային սիրավեպ ։ Նա նաև նկարահանվել է «Սոֆին և ծագող արևը» (Մարգո Մարտինդեյլի և Դայան Լադի հետ) և «Սերը հարվածում է ռիթմից», որը երգչուհի Ազիլիա Բենքսի համար առաջնաելույթային ժապավենում   ։ 2015 թվականի հունիսին հրավիրվել է Fox-ի «Ռոուզվուտ» սերիալի գլխվոր կերպարի մոր դերի համար ։
Ծանոթագրություններ
Կատեգորիա:Ապրիլի 4 ծնունդներ Կատեգորիա:1960 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի կինոպրոդյուսերներ Կատեգորիա:Թատրոնի դերասանուհիներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի պրոդյուսերներ Կատեգորիա:Ամերիկացի արվեստագետներ
Հայդելբերգ
Հայդելբերգ   (Heidelberg), քաղաք Գերմանիայում։ Գտնվում է Բադեն-Վյուրթեմբերգ երկրամասի հյուսիս–արևմուտքում։ Բնակչությունը՝ 149 000 մարդ (2011) (մեծությամբ հինգերորդ քաղաքն է Բադեն-Վյուրթեմբերգում)։